| I (cirílico) |
| --- |
|  |
| Alfabeto cirílico |
| А | Б | В | Г | Ґ | Д | Ђ |
| Ѓ | Е | Ё | Є | Ж | Ѕ | З |
| И | І | Ї | Й | Ј | К | Л |
| Љ | М | Н | Њ | О | П | Р |
| С | Т | Ћ | Ќ | У | Ў | Ф |
| Х | Ц | Ч | Џ | Ш | Щ | Ъ |
| Ы | Ь | Э | Ю | Я |
| Letras Arcaicas |
| Ҁ | Ѹ | Ѡ | Ѿ | Ѻ | Ѣ | ІА |
| Ѥ | Ѧ | Ѫ | Ѩ | Ѭ | Ѯ | Ѱ |
| Ѳ | Ѵ | Ѷ | Ӏ |   |   |   |

И, *и* (cursiva: И, **и**) nunha letra presente na maioría dos alfabetos cirílicos tanto modernos como arcaicos. Representa tipicamente /i/ (en protoeslavo, eslavo eclesiástico, ruso, búlgaro, serbio, e macedonio), ou /ɪ/ (en ucraíno, así como nalgunhas posicións no moderno eslavo eclesiástico e ruso).

Orixes
------

Parece unha versión investida da N maiúscula do alfabeto latino pero foi derivada da letra eta do alfabeto grego (Η, η, pronunciada [ɛː] en grego antigo e [i] en grego moderno).

No primeiro alfabeto cirílico practicamente non había distinción entre as letras **И** (*izhei*) e **І** (i), derivadas das letras gregas η (eta) e ι (iota). Ambas permaneceron no repertorio alfabético xa que representaban números diferentes na numeración cirílica, oito e dez respectivamente, motivo polo cal ás veces se lles chama *i octal* e *i decimal.* Hoxe en día coexisten en eslavo eclesiástico (sen diferenza fonética) e en ucraíno (con diferenza fonética). Outras ortografías eslavas eliminaron unha das dúas letras durante as reformas dos séculos XIX e XX: o ruso, o búlgaro, o serbio e o macedonio teñen só a И, mentres que o belaruso ten só a І.

Uso
---

É a décima letra do alfabeto ruso e en ruso pronúnc**i**ase /i/, como a /i/ de 'piñeiro'. Aínda que cando está soa non vai precedida da semivocal "yod", //j//, como si ocorre con outras vogais "débiles" (**е**, **ё**, **ю** e **я**), en ruso considéraselle a correspondente débil de **ы**, que representa //ɨ// (na lingua ucraína e belarusa, o son /i/ represéntase coa letra **і**, e ás veces chámaselle "I ucraína").

A letra и é a undéc**i**ma letra do alfabeto ucraíno e en ucraíno representa //ɪ//, como na palabra ' inmortal'. A lingua belarusa prescindiu por completo da letra **и**, pero conserva a súa versión curta: a letra **й**, chamada *I kratkoye* ('I curta'), que se usa tamén en ruso e na maioría das linguas arriba citadas, aínda que outras como o serbio e o montenegrino substituírona por unha **J**.

Polo común, é transliterada do ruso, simplemente, como i, ou do ucraíno como e ou i, usando diferentes sistemas de romanización.

As letras **и** e úsanse na tipografía do falso cirílico, un estilo tipográfico empregado en diversos contextos para recrear unha atmosfera eslava.

### Sistema numeral cirílico

Na antigüidade, no sistema numeral cirílico, esta letra tiña o valor numérico **8**.

Táboa de códigos
----------------

| Codificación de caracteres | Tipo | Decimal | Hexadecimal | Octal | Binario |
| --- | --- | --- | --- | --- | --- |
| Unicode | Maiúscula | 1048 | 0418 | 002030 | 0000 0100 0001 1000 |
| Minúscula | 1080 | 0438 | 002070 | 0000 0100 0011 1000 |
| ISO 8859-5 | Maiúscula | 184 | B8 | 270 | 1011 1000 |
| Minúscula | 216 | D8 | 330 | 1101 1000 |
| KOI 8 | Maiúscula | 233 | E9 | 351 | 1110 1001 |
| Minúscula | 201 | C9 | 311 | 1100 1001 |
| Windows 1251 | Maiúscula | 200 | C8 | 310 | 1100 1000 |
| Minúscula | 232 | E8 | 350 | 1110 1000 |

Os seus códigos HTML son: &#`1048`; ou &#x418; para a minúscula e &#`1080`; ou &#`x438`; para a minúscula.

Véxase tamén
------------

### Outros artigos

* І, alfabeto cirílico
* Ї, alfabeto cirílico
* Й, alfabeto cirílico
* Ы, alfabeto cirílico
* Η, eta alfabeto grego

|  |  |
| --- | --- |
| Control de autoridades | 
* Wd: Q82625
* BRE: 1997221

 |